ᱵᱟᱝᱞᱟᱫᱮᱥ

ᱵᱟᱝᱞᱟᱫᱮᱥ ᱥᱮ ᱵᱟᱝᱞᱟᱫᱤᱥᱟᱹᱢ ᱫᱚ ᱫᱟᱹᱠᱷᱤᱱ ᱮᱥᱤᱭᱟ ᱨᱮᱱᱟᱜ ᱢᱤᱫᱴᱮᱱ ᱫᱤᱥᱟᱹᱢ ᱠᱟᱱᱟ᱾ ᱱᱚᱣᱟ ᱫᱤᱥᱚᱢ ᱨᱮᱫᱚ ᱟᱹᱰᱤᱛᱮᱛ ᱥᱟᱸᱜᱮ ᱦᱚᱲᱠᱩ ᱛᱟᱸᱦᱮᱸᱱᱟ᱾ ᱵᱟᱝᱞᱟᱫᱤᱥᱟᱹᱢ ᱨᱮᱱᱟᱜ ᱥᱟᱢᱵᱤᱫᱷᱟᱱ (constitution) ᱧᱩᱛᱩᱢ ᱫᱚ ᱜᱚᱱᱚᱯᱨᱚᱡᱟᱛᱳᱱᱛᱨᱤ ᱵᱟᱝᱞᱟᱫᱮᱥ ᱠᱟᱱᱟ᱾ ᱵᱟᱝᱞᱟᱫᱤᱥᱟᱹᱢ ᱯᱟᱹᱪᱷᱤᱢ, ᱩᱛᱟᱹᱨ ᱟᱨ ᱯᱩᱨᱩᱵᱽ ᱨᱮᱫᱚ ᱵᱷᱟᱨᱚᱛ, ᱫᱟᱹᱠᱷᱤᱱ ᱯᱩᱨᱩᱵᱽ ᱥᱮᱡ ᱢᱤᱭᱟᱱᱢᱟᱨ ᱟᱨ ᱫᱟᱹᱠᱷᱤᱱ coastal ᱥᱮᱡ ᱵᱚᱝᱜᱚᱯᱚᱥᱟᱜᱚᱨ ᱢᱮᱱᱟᱜ-ᱟ᱾ ᱑᱙᱗᱑ ᱥᱮᱨᱢᱟᱨᱮ ᱵᱟᱝᱞᱟᱫᱮᱥ ᱯᱟᱠᱤᱥᱛᱟᱱ ᱥᱟᱶᱛᱮ ᱞᱟᱹᱲᱦᱟᱹᱭ ᱠᱟᱛᱮ ᱯᱷᱩᱨᱜᱟᱹᱞᱮ ᱧᱟᱢ ᱞᱮᱫᱟ᱾ ᱚᱱᱟ ᱞᱟᱦᱟᱨᱮ ᱵᱟᱝᱞᱟᱫᱮᱥ ᱫᱚ ᱯᱩᱨᱩᱵᱽ ᱯᱟᱠᱤᱥᱛᱟᱱ ᱢᱮᱱᱛᱮᱠᱚ ᱵᱟᱰᱟᱭᱮᱛ ᱛᱟᱸᱦᱮᱸᱱᱟ᱾ ᱫᱷᱟᱹᱨᱛᱤᱨᱮ ᱥᱟᱸᱜᱮ ᱦᱚᱲᱠᱩ ᱛᱟᱸᱦᱮᱸᱱ ᱚᱱᱟ ᱛᱟᱹᱞᱠᱟᱹ ᱨᱮ ᱵᱟᱝᱞᱟᱫᱮᱥ ᱘ ᱡᱟᱜᱟᱨᱮ ᱢᱮᱱᱟᱭᱟ ᱛᱚᱵᱮ ᱫᱤᱥᱟᱹᱢ ᱨᱮᱱᱟᱜ ᱚᱛ ᱥᱮ ᱦᱟᱥᱟ ᱞᱮᱠᱟᱛᱮ ᱙᱔ ᱡᱟᱜᱟᱨᱮ ᱵᱟᱝᱞᱟᱫᱮᱥ ᱢᱮᱱᱟᱭᱟ᱾ ᱱᱚᱣᱟ ᱫᱤᱥᱟᱹᱢᱨᱮ ᱑᱖ ᱠᱳᱴᱤ ᱦᱚᱲ ᱢᱮᱱᱟᱜ ᱠᱳᱣᱟ᱾ ᱵᱟᱝᱞᱟᱫᱤᱥᱟᱹᱢ ᱨᱮᱱ ᱙᱘% ᱦᱚᱲᱟᱜ ᱜᱚᱜᱚ ᱟᱲᱟᱝ ᱫᱚ ᱵᱟᱝᱞᱟ ᱠᱟᱱᱟ᱾ ᱪᱷᱟᱹᱴᱭᱟᱹᱨ ᱵᱟᱝ ᱠᱟᱛᱷᱟ ᱚᱠᱟ ᱠᱷᱚᱱ ᱦᱮᱡᱽ ᱠᱟᱱᱟ ᱚᱱᱟ ᱱᱤᱭᱟᱹ ᱟᱭᱢᱟ ᱞᱮᱠᱟᱱ ᱠᱟᱛᱷᱟᱠᱩ ᱵᱟᱰᱟᱭᱚᱜ-ᱟ᱾ ᱥᱩᱞᱛᱟᱱᱤ ᱟᱢᱚᱞ ᱨᱮᱱᱟᱜ ᱵᱟᱝᱜᱟᱞᱟ ᱟᱹᱲᱟ ᱠᱷᱚᱱ ᱵᱟᱝᱞᱟ ᱦᱮᱡᱽ ᱠᱟᱱᱟ ᱢᱮᱱᱛᱮ ᱦᱚᱸᱠᱩ ᱞᱟᱹᱭ ᱜᱮᱭᱟ᱾ ᱟᱨᱦᱚᱸ ᱟᱫᱚᱢ ᱱᱟᱜᱟᱢᱤᱭᱟᱹ ᱠᱚᱫᱚᱠᱩ ᱞᱟᱹᱭ ᱟ ᱵᱟᱝᱢᱟ ᱚᱥᱴᱨᱤᱠ ᱯᱟᱹᱨᱥᱤ ᱨᱮᱱ ᱦᱚᱲ ᱠᱳᱭᱟᱜ ᱵᱚᱸᱜᱟ ᱟᱹᱲᱟᱹ ᱠᱷᱚᱱ ᱵᱟᱝᱞᱟ ᱫᱚ ᱦᱮᱡᱽ ᱠᱟᱱᱟ᱾ ᱱᱟᱜᱟᱢ ᱒᱐᱐᱖ ᱥᱮᱨᱢᱟ ᱨᱮ ᱩᱭᱟᱨᱤ ᱵᱚᱴᱮᱥᱥᱚᱨ ᱨᱮ ᱧᱟᱢ ᱟᱠᱟᱱ species ᱠᱩ ᱞᱮᱠᱟᱛᱮ ᱔ ᱜᱮᱥᱟᱭ ᱥᱮᱨᱢᱟ ᱞᱟᱦᱟ ᱠᱷᱚᱱ ᱵᱟᱝᱞᱟᱫᱤᱥᱟᱹᱢᱨᱮ ᱦᱚᱲ ᱛᱟᱸᱦᱮᱸᱠᱩ ᱫᱷᱩᱨᱟᱹᱣ ᱟᱠᱟᱱᱟ᱾ ᱫᱨᱟᱵᱤᱲ ᱟᱨ ᱛᱤᱵᱵᱚᱛᱤᱭᱚ ᱵᱳᱨᱢᱤ ᱡᱟᱹᱛᱤ ᱠᱩ ᱱᱚᱸᱰᱮ ᱛᱟᱸᱦᱮᱸᱠᱩ ᱫᱷᱩᱨᱟᱹᱣᱱᱟ᱾ ᱟᱨᱡᱚ ᱡᱟᱹᱛᱤ ᱠᱳᱭᱟᱜ ᱦᱤᱡᱩᱜ ᱛᱟᱭᱚᱢ ᱡᱤᱥᱭᱣᱟᱜ ᱡᱟᱱᱟᱢ ᱔ ᱥᱟᱭ ᱥᱮᱨᱢᱟ ᱠᱷᱚᱱ ᱖ ᱥᱟᱭ ᱥᱮᱨᱢᱟ ᱫᱷᱟᱹᱵᱤᱪ ᱜᱩᱯᱛᱳ ᱨᱟᱡᱽᱵᱚᱝᱥᱚ ᱨᱮᱱ ᱦᱚᱲ ᱵᱟᱝᱞᱟ ᱠᱩ ᱥᱟᱥᱚᱱ ᱞᱮᱫᱟ᱾ ᱤᱱᱟᱹ ᱛᱟᱭᱚᱢ ᱥᱚᱥᱟᱝᱠᱚ ᱧᱩᱛᱩᱢᱟᱱ ᱨᱟᱡᱟ ᱛᱷᱚᱲᱟ ᱚᱠᱛᱚ ᱞᱟᱹᱜᱤᱛ ᱵᱟᱝᱠᱟᱛᱮ ᱥᱟᱥᱚᱱ ᱞᱮᱫᱟ᱾ ᱤᱱᱟᱹ ᱛᱟᱭᱚᱢ ᱵᱩᱫᱫᱷᱚ ᱫᱷᱚᱨᱚᱢ ᱨᱮᱱ ᱦᱚᱲᱠᱩ ᱥᱮ ᱯᱟᱞ ᱨᱟᱡᱽ ᱵᱚᱝᱥᱚ ᱔ ᱥᱟᱭ ᱥᱮᱨᱢᱟ ᱵᱟᱝᱞᱟᱠᱩ ᱥᱟᱥᱚᱱ ᱞᱮᱫᱟ᱾ ᱤᱱᱟᱹ ᱛᱟᱭᱚᱢ ᱦᱤᱱᱫᱩ ᱫᱷᱚᱨᱚᱢ ᱨᱮᱱ ᱦᱚᱲ ᱥᱮᱱ ᱨᱟᱡᱽ ᱵᱚᱝᱥᱚ ᱵᱟᱝᱞᱟ ᱨᱮᱱᱟᱜ ᱥᱟᱥᱚᱱᱠᱩ ᱦᱟᱛᱟᱣ ᱠᱮᱫᱟ᱾ ᱑᱒ ᱥᱟᱣ ᱥᱮᱨᱢᱟ ᱠᱷᱚᱱ ᱥᱤᱯᱷᱤ ᱥᱟᱹᱫᱷᱩ ᱠᱳᱭᱟᱜ ᱤᱥᱞᱟᱢ ᱫᱷᱚᱨᱚᱢ ᱯᱟᱥᱱᱟᱣ ᱛᱟᱭᱚᱢ ᱤᱥᱞᱟᱢ ᱫᱷᱚᱨᱚᱢ ᱨᱮᱱ ᱦᱚᱲᱠᱩ ᱴᱷᱮᱱ ᱵᱟᱝᱞᱟ ᱨᱮᱱᱟᱜ ᱥᱟᱥᱚᱱ ᱪᱟᱞᱟᱣᱱᱟ᱾ ᱑᱗᱕᱗ ᱥᱮᱨᱢᱟ ᱨᱮ ᱵᱨᱤᱴᱤᱥ ᱤᱥᱴ ᱤᱱᱰᱤᱭᱟ ᱠᱳᱢᱯᱟᱱᱤ ᱯᱚᱞᱟᱥᱤ ᱞᱟᱹᱲᱦᱟᱹᱭᱨᱮ ᱡᱤᱛᱟᱹᱣ ᱠᱟᱛᱮ ᱵᱟᱝᱞᱟ ᱨᱮᱱᱟᱜ ᱥᱟᱥᱚᱱ ᱠᱩ ᱦᱟᱛᱟᱣ ᱠᱮᱫᱟ᱾ ᱑᱘᱕᱗ ᱥᱮᱨᱢᱟ ᱨᱮᱱᱟᱜ ᱥᱤᱯᱟᱹᱦᱤ ᱦᱩᱞ ᱛᱟᱭᱚᱢ ᱵᱟᱝᱞᱟ ᱫᱚ ᱵᱨᱤᱴᱤᱥ ᱨᱟᱡᱟᱜ ᱥᱚᱨᱟᱥᱚᱨᱤ ᱥᱟᱥᱚᱱ ᱨᱮ ᱦᱮᱡᱽᱱᱟ᱾ ᱑᱙᱔᱗ ᱥᱮᱨᱢᱟ ᱨᱮ ᱫᱷᱚᱨᱚᱢ ᱠᱷᱟᱹᱛᱤᱨ ᱫᱤᱥᱟᱹᱢ ᱦᱟᱹᱴᱤᱧ ᱨᱮ ᱵᱟᱝᱞᱟᱫᱤᱥᱟᱹᱢ ᱫᱚ ᱯᱟᱠᱤᱥᱛᱟᱱ ᱨᱮ ᱵᱚᱞᱚᱭᱱᱟ᱾ ᱯᱩᱨᱩᱵᱽ ᱵᱚᱝᱜᱚ ᱵᱚᱫᱚᱞ ᱠᱟᱛᱮ ᱯᱩᱨᱩᱵᱽ ᱯᱟᱠᱤᱥᱛᱟᱱ ᱧᱤᱛᱩᱢ ᱦᱩᱭᱱᱟ᱾ ᱚᱱᱟ ᱞᱟᱦᱟ ᱠᱷᱚᱡᱜᱮ ᱑᱙᱕᱒ ᱥᱮᱨᱢᱟ ᱨᱮ ᱵᱟᱝᱞᱟ ᱯᱟᱹᱨᱥᱤ ᱞᱟᱹᱜᱤᱛ ᱡᱤᱣᱤ ᱟᱞᱟᱭ ᱠᱷᱟᱹᱛᱤᱨ ᱯᱟᱠᱤᱥᱛᱟᱱ ᱥᱚᱨᱠᱟᱨ ᱥᱟᱶᱛᱮ ᱯᱩᱨᱩᱵᱽ ᱯᱟᱠᱤᱥᱛᱟᱱ ᱨᱮᱱ ᱦᱚᱲᱟᱜ ᱠᱟᱱᱟ ᱦᱩᱱᱟᱹᱨ ᱮᱴᱠᱮ ᱴᱚᱸᱲᱮᱠᱩ ᱡᱟᱹᱥᱛᱤ ᱤᱫᱤᱭᱱᱟ᱾ ᱥᱮᱥᱢᱮᱥ ᱑᱙᱗᱑ ᱥᱮᱨᱢᱟ ᱨᱮ ᱯᱟᱠᱤᱥᱛᱟᱱ ᱥᱟᱶᱛᱮ ᱯᱩᱨᱩᱵᱽ ᱯᱟᱠᱤᱥᱛᱟᱱ ᱨᱮᱱ ᱦᱚᱲ ᱠᱳᱭᱟᱜ ᱞᱟᱹᱲᱦᱟᱹᱭ ᱛᱟᱞᱟᱛᱮ ᱵᱟᱝᱞᱟᱫᱮᱥ ᱥᱮ ᱵᱟᱝᱞᱟᱫᱤᱥᱟᱹᱢ ᱧᱩᱛᱩᱢ ᱛᱮ ᱫᱤᱥᱟᱹᱢ ᱯᱷᱩᱨᱜᱟᱹᱞ ᱮᱱᱟ᱾ ᱥᱚᱨᱠᱟᱨ ᱵᱮᱵᱚᱥᱛᱷᱟ ᱑᱙᱗᱒ ᱥᱮᱨᱢᱟ ᱨᱮ ᱵᱟᱝᱞᱟᱫᱤᱥᱟᱹᱢ ᱨᱮᱱᱟᱜ ᱥᱚᱝᱵᱤᱫᱷᱟᱱ ᱛᱮᱭᱟᱨ ᱛᱟᱭᱚᱢ ᱱᱤᱛ ᱫᱷᱟᱹᱵᱤᱡ ᱑᱖ ᱜᱚᱴᱟᱝ ᱥᱟᱯᱲᱟᱣ ᱦᱩᱭᱠᱟᱱᱟ ᱾ ᱥᱚᱝᱵᱤᱫᱷᱟᱱ ᱞᱮᱠᱟᱛᱮ ᱱᱮᱛᱚᱜ ᱵᱟᱝᱞᱟᱫᱤᱥᱟᱹᱢ ᱨᱮ ᱫᱤᱥᱩᱣᱟᱹᱨᱤ ᱥᱚᱨᱠᱟᱨ ᱵᱮᱵᱚᱥᱛᱷᱟ ᱪᱟᱹᱞᱩ ᱢᱮᱱᱟᱜᱼᱟ ᱾ ᱓᱐᱐ ᱜᱚᱴᱟᱝ ᱥᱚᱝᱵᱤᱫᱷᱟᱱᱤᱭᱟᱹ ᱢᱟᱹᱪᱤ ᱨᱮ ᱵ‌ᱟᱪᱷᱱᱟᱣ ᱞᱮᱠᱟᱛᱮ ᱮᱢ.ᱯᱤ ᱠᱩ ᱦᱩᱭᱩᱜᱼᱟ, ᱥᱟᱶᱛᱮ ᱕᱐ ᱜᱚᱴᱟᱝ ᱥᱤᱡᱟᱨᱵᱷ ᱢᱟᱹᱪᱤ ᱫᱚ ᱟᱭᱚ ᱦᱚᱲ ᱞᱟᱹᱜᱤᱛ ᱫᱚᱦᱚᱣᱠᱟᱱᱟ ᱾ ᱫᱤᱥᱚᱢ ᱜᱚᱢᱠᱮ ᱫᱚ ᱫᱤᱥᱟᱹᱢ ᱨᱮᱱ ᱢᱩᱬᱩᱛ ᱠᱟᱱᱟᱭ ᱟᱨ ᱢᱟᱨᱟᱝ ᱢᱚᱱᱛᱨᱤ ᱫᱚ ᱥᱟᱨᱠᱟᱨ ᱨᱮᱱ ᱢᱩᱬᱩᱛ ᱠᱟᱱᱟᱭ ᱾ ᱢᱤᱢᱤᱫ ᱥᱟᱨᱠᱟᱨᱟ ᱚᱠᱛᱚ ᱫᱚ ᱕ ᱥᱮᱨᱢᱟ ᱫᱷᱟᱹᱵᱤᱪ ᱾ ᱚᱱᱟ ᱪᱟᱵᱟ ᱞᱮᱱ ᱠᱷᱟᱱ ᱟᱨᱦᱚᱸ ᱵᱟᱪᱷᱱᱟᱣ ᱫᱟᱨᱟᱭᱛᱮ ᱱᱟᱣᱟ ᱥᱚᱨᱠᱟᱨ ᱠᱚ ᱦᱤᱡᱩᱜᱼᱟ ᱾ ᱚᱛᱱᱚ ᱵᱟᱝᱞᱟᱫᱤᱥᱟᱹᱢ ᱫᱚ ᱫᱟᱹᱠᱷᱤᱱ ᱮᱥᱤᱭᱟ ᱨᱮᱱᱟᱜ ᱫᱤᱥᱟᱹᱢ ᱠᱟᱱᱟ᱾ ᱵᱷᱟᱨᱚᱛ ᱟᱨ ᱢᱤᱭᱟᱱᱢᱟᱨ ᱛᱟᱞᱟᱨᱮ ᱵᱟᱝᱞᱟᱫᱤᱥᱟᱹᱢ ᱫᱚ ᱢᱮᱱᱟᱜ-ᱟ᱾ ᱱᱚᱣᱟ ᱫᱤᱥᱟᱹᱢ ᱨᱮᱱᱟᱜ ᱚᱛ ᱫᱚ ᱦᱩᱭᱩᱜ ᱠᱟᱱᱟ ᱑ ᱞᱟᱠᱷ ᱔᱗ ᱦᱟᱡᱟᱨ ᱕᱗᱐ ᱵᱚᱨᱜᱟ ᱠᱤᱞᱳᱢᱤᱴᱟᱨ᱾ ᱵᱟᱝᱞᱟᱫᱤᱥᱟᱹᱢ ᱨᱮᱱᱟᱜ ᱯᱟᱹᱪᱷᱤᱢ, ᱩᱛᱟᱹᱨ ᱟᱨ ᱯᱩᱨᱩᱵᱽ ᱥᱮᱡ ᱫᱚ ᱵᱷᱟᱨᱚᱛ ᱢᱮᱱᱟᱜ-ᱟ᱾ ᱵᱷᱟᱨᱚᱛ ᱥᱟᱶᱛᱮ ᱯᱩᱨᱩᱵᱽ ᱥᱮᱡ ᱫᱚ ᱢᱤᱭᱟᱱᱢᱟᱨ ᱦᱚᱸ ᱢᱮᱱᱟᱜ-ᱟ ᱟᱨ ᱫᱟᱹᱠᱷᱤᱱ ᱥᱮᱡ ᱫᱚ ᱵᱚᱝᱜᱚᱯᱚᱥᱟᱜᱚᱨ ᱢᱮᱱᱟᱜ-ᱟ᱾ ᱞᱟᱠᱪᱟᱨ ᱵᱟᱝᱞᱟᱫᱤᱥᱟᱹᱢ ᱨᱮᱱᱟᱜ ᱞᱟᱠᱪᱟᱨ ᱫᱚ ᱟᱹᱰᱤ ᱢᱟᱨᱮ ᱜᱮᱭᱟ᱾ ᱱᱚᱸᱰᱮ ᱫᱚ ᱟᱭᱢᱟ ᱞᱮᱠᱟᱱ ᱡᱟᱹᱛᱤ ᱫᱷᱚᱨᱚᱢ ᱨᱮᱱ ᱦᱚᱲ ᱢᱮᱱᱟᱜ ᱠᱩᱭᱟ᱾ ᱤᱥᱞᱟᱢ, ᱦᱤᱱᱫᱩ, ᱵᱩᱫᱫᱷᱚ ᱟᱨ ᱤᱥᱟᱹᱭ ᱫᱷᱚᱨᱚᱢ ᱨᱮᱱ ᱦᱚᱲ ᱵᱟᱫᱽ ᱠᱟᱛᱮ ᱦᱚᱸ ᱟᱭᱢᱟ ᱞᱮᱠᱟᱱ ᱫᱷᱚᱨᱚᱢ ᱨᱮᱱ ᱦᱚᱲ ᱢᱮᱱᱟᱜ ᱠᱩᱭᱟ᱾ ᱵᱟᱝᱞᱟᱫᱤᱥᱟᱹᱢ ᱨᱮᱱ ᱵᱟᱝᱞᱟ ᱨᱚᱲ ᱦᱟᱲ ᱠᱚᱫᱚ ᱵᱟᱝᱜᱟᱞᱟ ᱠᱩ ᱢᱮᱛᱟᱣ ᱠᱳᱭᱟ᱾ ᱵᱟᱝᱜᱟᱞᱤ ᱦᱚᱲ ᱠᱳᱭᱟᱜ ᱞᱟᱹᱴᱩ ᱯᱚᱨᱚᱵᱽ ᱫᱟ ᱯᱚᱦᱮᱞᱟ ᱵᱟᱹᱭᱥᱟᱹᱣ ᱠᱟᱱᱟ᱾ ᱵᱟᱝᱜᱟᱞᱤ ᱦᱚᱲ ᱵᱟᱫᱽ ᱠᱟᱛᱮ ᱦᱚᱸ ᱕᱔ ᱜᱚᱴᱟᱝ ᱠᱷᱟᱱ ᱡᱟᱹᱥᱛᱤ ᱞᱮᱠᱟᱱ ᱟᱹᱫᱤᱵᱟᱹᱥᱤ ᱦᱚᱲᱠᱩ ᱢᱮᱱᱟᱜ ᱠᱳᱣᱟᱜ ᱾ ᱥᱟᱹᱠᱷᱭᱟᱹᱛ ᱵᱟᱨᱦᱮ ᱡᱚᱱᱚᱲ Government Official website Archived ᱒᱐᱒᱐-᱐᱓-᱒᱘ at the Wayback Machine. Official Site of The Tourism Board of Bangladesh Archived ᱒᱐᱑᱘-᱑᱐-᱒᱓ at the Wayback Machine. General information Bangladesh from the BBC News Bangladesh Archived ᱒᱐᱐᱘-᱑᱐-᱒᱖ at the Wayback Machine. from UCB Libraries GovPubs Bangladesh at Curlie (based on DMOZ) Bangladesh Encyclopædia Britannica entry Wikimedia Atlas of Bangladesh Geographic data related to Bangladesh at OpenStreetMap Key Development Forecasts for Bangladesh from International Futures